# name
És apropiada l'activitat física que fan els nostres escolars? Existeix correlació entre l'índex de massa corporal i les característiques de l'activitat física desenvolupada?

# metadata.dc.description.abstract[].value
Fonament. Un dels objectius de la salut pública és la promoció d'un estil de vida actiu. La població infantil és clau, ja que l'activitat física (AF) és necessària per a un creixement saludable; és molt difícil canviar hàbits a partir de l'adolescència i el sedentarisme és factor causal de patologia i d'obesitat infantil. Objectiu. Conèixer les característiques de l'AF realitzada pels nostres escolars, estimar el temps destinat a conductes sedentàries (screen-time) i analitzar la relació entre índex de massa corporal (IMC), AF i screen-time. Mètode. Participants: 329 escolars (medi rural) prèvia obtenció del consentiment informat. Variables estudiades: IMC; AF i screen-time (enquesta de 7 dies i test K13 Plus d'AF). Resultats. Descriptius (mitjana ± DE): edat 7,2 ± 2,6 anys. IMC 17,3 ± 3,2 kg/m2 , Z-score IMC 0,12 ± 1,1. Screentime 59,4 ± 43,4 minuts/dia. Tipus AF (minuts/dia): intensitat lleu 34,7 ± 29,9, moderada 59,07 ± 52, elevada 26,2 ± 27,5. Puntuació test K13 Plus d'AF 5,5 ± 1,9 (puntuació equivalent a regular). Anàlisi correlació: significativa inversa entre IMC i AF de moderada intensitat (coeficient de Pearson -0,130; p = 0,018). Conclusions. En general, els valors mitjans dels infants avaluats corresponen amb els considerats aconsellables actualment, tot i que possiblement cal optimitzar les recomanacions vigents. En la prevenció del sobrepès/obesitat infantil cal considerar la correlació IMC/AF de moderada intensitat. S'han de promoure intervencions adreçades a augmentar el temps d'AF d'intensitat lleu i moderada, i a evitar un augment de l'screen-time. La piràmide d'AF pot ser una bona eina per al consell i ensenyament a les famílies.

# metadata.dc.rights[].value
(c) Societat Catalana de Pediatria, 2011

# metadata.dc.source[].value
Articles publicats en revistes (Ciències Fisiològiques)

# metadata.dc.title[].value
És apropiada l'activitat física que fan els nostres escolars? Existeix correlació entre l'índex de massa corporal i les característiques de l'activitat física desenvolupada?